Bill Atkinson

Bill Atkinson (s. 1951) on yhdysvaltalainen sovelluskehittäjä ja valokuvaaja. Atkinson työskenteli Apple Computerilla vuosina 1978–1990. Hän opiskeli Kalifornian yliopistossa San Diegossa, jossa eräänä professorina toimi Jef Raskin (hänen myöhempi esimiehensä Applella), sekä Washingtonin yliopistossa, josta hän valmistui.

Ura
Atkinson työskenteli sekä Apple Lisa- että Macintosh-projekteissa, kehittäen graafista näyttöä hyödyntäviä sovelluksia. Lisa-projektia varten Atkinson ja Andy Hertzfeld kehittivät QuickDraw-grafiikkakirjaston, josta tuli pohja Applen kaikille tuleville multimediasovelluksille. Atkinson oli mukana myös monien muiden, suosittujen graafisten sovellusten kehittämisessä. Näitä olivat esimerkiksi HyperCard, ensimmäinen suurta suosiota saanut hypermediajärjestelmä, ja MacPaint-piirto-ohjelma.

Vuonna 1990 Atkinson jätti Applen ja oli mukana perustamassa General Magic -yritystä. Vuodesta 1996 saakka Atkinson on toiminut päätoimisena luontovalokuvaajana.

Lähteet

Aiheesta muualla
 Bill Atkinson Photography 

Applen henkilöstö
Yhdysvaltalaiset valokuvaajat
Luontovalokuvaajat
Yhdysvaltalaiset tietotekniikan kehittäjät
Vuonna 1951 syntyneet
Elävät henkilöt